CENTEL เตรียมประกาศกำไร Q3 โตเกิน 40%โบรกฯ มองธุรกิจโรงแรมโตดี แนะซื้อ เป้า 43 บ.
บล.ซีไอเอ็มบี (ประเทศไทย) แนะซื้อ CENTEL โดยมีราคาเป้าหมาย 43 บาท โดยตลาดคาดว่าบริษัทจะประกาศผลการดำเนินงานไตรมาส 3/58 ออกมามีกำไรกว่า 250 ล้านบาท (มากกว่าที่เราประเมินไว้เบื้องต้นที่ 192 ล้านบาท) เติบโต 49%จากปีก่อน
5 พ.ย. 2558

บล.ซีไอเอ็มบี (ประเทศไทย) ระบุในบทวิเคราะห์ (5 พ.ย.) ว่า แนะนำซื้อ บริษัท โรงแรมเซ็นทรัลพลาซา จำกัด (มหาชน)หรือ CENTEL โดยมีราคาเป้าหมาย 43 บาท โดยตลาดคาดว่าบริษัทจะประกาศผลการดำเนินงานไตรมาส 3/58 ออกมามีกำไรกว่า 250 ล้านบาท (มากกว่าที่เราประเมินไว้เบื้องต้นที่ 192 ล้านบาท) เติบโต 49%จากปีก่อน ซึ่งเป็นผลมาจากธุรกิจโรงแรมที่เติบโตได้ดีจากทั้งอัตราการเข้าพักและรายได้เฉลี่ยต่อห้องพักที่เพิ่มสูงขึ้น
ขณะที่ธุรกิจอาหารทรงตัว นอกจากนั้นปัจจัยหนุนระยะสั้นยังจะมาจาก หาก Centel ประสบความสำเร็จในการซื้อสาขา KFC 120-150 แห่งจาก Yum เชื่อว่าบริษัทจะมี รายได้เพิ่มขึ้นประมาณ 3 พันล้านบาทในปี 59 (+13% จากประมาณการในปัจจุบันที่ 2.24 หมื่นล้านบาท) ขณะที่กำไรสุทธิจะเพิ่มขึ้น 14% เป็น 2.4 พันล้านบาท (1.79 บาท/หุ้น) จากปัจจุบันที่คาดไว้ 2.12 พันล้านบาท (1.57 บาท/หุ้น) ซึ่งจะทำให้มูลค่าที่เหมาะสมเพิ่มขึ้นตามไปด้วย อย่างไรก็ตามยังไม่ปรับเพิ่มประมาณการของ Centel เนื่องจากดีลนี้ยังไม่ได้ข้อสรุป